ပထၢၼ်း

(, , )

ပၸ်ၸယုၻ်ၻေသ ပႃꩮိ

ႁေတု ပၸ်ၸယေႃ
ဢႃရမ်မꧣ ပၸ်ၸယေႃ
ဢꩪိပတိ ပၸ်ၸယေႃ
ဢၼၼ်တရ ပၸ်ၸယေႃ
သမၼၼ်တရ ပၸ်ၸယေႃ
သႁꩡႃတ ပၸ်ၸယေႃ
ဢၺ်ၺမၺ်ၺ ပၸ်ၸယေႃ
ၼိသ်သယ ပၸ်ၸယေႃ
ဢုပၼိသ်သယ ပၸ်ၸယေႃ
ပုရေꩡႃတ ပၸ်ၸယေႃ
ပၸ်ꧡႃꩡႃတ ပၸ်ၸယေႃ
ဢႃသေဝၼ ပၸ်ၸယေႃ
ၵမ်မ ပၸ်ၸယေႃ
ဝိပႃၵ ပၸ်ၸယေႃ
ဢႃႁႃရ ပၸ်ၸယေႃ
ဢိၼ်ၻရိယ ပၸ်ၸယေႃ
ꧢႃၼ ပၸ်ၸယေႃ
မၷ်ၷ ပၸ်ၸယေႃ
သမ်ပယုတ်တ ပၸ်ၸယေႃ
ဝိပ်ပယုတ်တ ပၸ်ၸယေႃ
ဢတ်ထိ ပၸ်ၸယေႃ
ၼတ်ထိ ပၸ်ၸယေႃ
ဝိၷတ ပၸ်ၸယေႃ
ဢဝိၷတ ပၸ်ၸယေႃတိ

ပၸ်ၸယၼိၻ်ၻေသပႃꩮိ

၁။ႁေတု ပၸ်ၸယေႃတိ
ႁေတူ ႁေတုသမ်ပယုတ်တၵႃၼံ ꩪမ်မႃၼံ တံ သမုꩦ်ꩧႃၼႃၼၺ်ၸ ရူပႃၼံ ႁေတု ပၸ်ၸယေၼ ပၸ်ၸယေႃ။

၂။ဢႃရမ်မꧣ ပၸ်ၸယေႃတိ
ရူပႃယတၼံ ၸၵ်ၶုဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢႃရမ်မꧣပၸ်ၸယေၼ ပၸ်ၸယေႃ။
သၻ်ၻႃယတၼံ သေႃတဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢႃရမ်မꧣပၸ်ၸယေၼ ပၸ်ၸယေႃ။
ၷၼ်ꩪႃယတၼံ ꧠႃၼဝိၺ်ၺႃၼꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢႃရမ်မꧣပၸ်ၸယေၼ ပၸ်ၸယေႃ။
ရသႃယတၼံ ꩡိဝ်ႁႃဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢႃရမ်မꧣပၸ်ၸယေၼ ပၸ်ၸယေႃ။
ၽေႃꩦ်ꩧၿ်ၿႃယတၼံ ၵႃယဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢႃရမ်မꧣပၸ်ၸယေၼ ပၸ်ၸယေႃ။

ရူပႃယတၼံ သၻ်ၻႃယတၼံ ၷၼ်ꩪႃယတၼံ ရသႃယတၼံ ၽေႃꩦ်ꩧၿ်ၿႃယတၼံ မၼေႃꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢႃရမ်မꧣပၸ်ၸယေၼ ပၸ်ၸယေႃ။
သၿ်ၿေ ꩪမ်မႃ မၼေႃဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢႃရမ်မꧣပၸ်ၸယေၼ ပၸ်ၸယေႃ။
ယံ ယံ ꩪမ်မံ ဢႃရၿ်ꧤ ယေ ယေ ꩪမ်မႃ ဢုပ်ပꩡ်ꩡၼ်တိ ၸိတ်တၸေတသိၵႃ ꩪမ်မႃ၊ တေ တေ ꩪမ်မႃ တေသံ တေသံ ꩪမ်မႃၼံ ဢႃရမ်မꧣပၸ်ၸယေၼ ပၸ်ၸယေႃ။

၃။ဢꩪိပတိ ပၸ်ၸယေႃတိ
ꧡၼ်ၻႃꩪိပတိ ꧡၼ်ၻသမ်ပယုတ်တၵႃၼံ ꩪမ်မႃၼံ တံ သမုꩦ်ꩧႃၼႃၼၺ်ၸ ရူပႃၼံ ဢꩪိပတိပၸ်ၸယေၼ ပၸ်ၸယေႃ။
ဝီရိယႃꩪိပတိ ဝီရိယသမ်ပယုတ်တၵႃၼံ ꩪမ်မႃၼံ တံ သမုꩦ်ꩧႃၼႃၼၺ်ၸ ရူပႃၼံ ဢꩪိပတိပၸ်ၸယေၼ ပၸ်ၸယေႃ။
ၸိတ်တꩪိပတိ ၸိတ်တသမ်ပယုတ်တၵႃၼံ ꩪမ်မႃၼံ တံ သမုꩦ်ꩧႃၼႃၼၺ်ၸ ရူပႃၼံ ဢꩪိပတိပၸ်ၸယေၼ ပၸ်ၸယေႃ။
ဝီမံသႃꩪိပတိ ဝီမံသသမ်ပယုတ်တၵႃၼံ ꩪမ်မႃၼံ တံ သမုꩦ်ꩧႃၼႃၼၺ်ၸ ရူပႃၼံ ဢꩪိပတိပၸ်ၸယေၼ ပၸ်ၸယေႃ။

ယံ ယံ ꩪမ်မံ ၷရုံ ၵတွႃ ယေ ယေ ꩪမ်မႃ ဢုပ်ပꩡ်ꩡၼ်တိ ၸိတ်တၸေတသိၵႃ ꩪမ်မႃ၊ တေ တေ ꩪမ်မႃ တေသံ တေသံ ꩪမ်မႃၼံ ဢꩪိပတိပၸ်ၸယေၼ ပၸ်ၸယေႃ။

၄။ ဢၼၼ်တရ ပၸ်ၸယေႃတိ
ၸၵ်ၶုဝိၺ်ၺႃꧣꩪႃတု တံ သမ်ပယုတ်တၵႃ ၸ ꩪမ်မႃ မၼေႃꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢၼၼ်တရပၸ်ၸယေၼ ပၸ်ၸယေႃ။
မၼေႃꩪႃတု တံ သမ်ပယုတ်တၵႃ ၸ ꩪမ်မႃ မၼေႃဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢၼၼ်တရပၸ်ၸယေၼ ပၸ်ၸယေႃ။

သေႃတဝိၺ်ၺႃꧣꩪႃတု တံ သမ်ပယုတ်တၵႃ ၸ ꩪမ်မႃ မၼေႃꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢၼၼ်တရပၸ်ၸယေၼ ပၸ်ၸယေႃ။
မၼေႃꩪႃတု တံ သမ်ပယုတ်တၵႃ ၸ ꩪမ်မႃ မၼေႃဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢၼၼ်တရပၸ်ၸယေၼ ပၸ်ၸယေႃ။

ꧠႃၼဝိၺ်ၺႃꧣꩪႃတု တံ သမ်ပယုတ်တၵႃ ၸ ꩪမ်မႃ မၼေႃꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢၼၼ်တရပၸ်ၸယေၼ ပၸ်ၸယေႃ။
မၼေႃꩪႃတု တံ သမ်ပယုတ်တၵႃ ၸ ꩪမ်မႃ မၼေႃဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢၼၼ်တရပၸ်ၸယေၼ ပၸ်ၸယေႃ။

ꩡိဝ်ႁႃဝိၺ်ၺႃꧣꩪႃတု တံ သမ်ပယုတ်တၵႃ ၸ ꩪမ်မႃ မၼေႃꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢၼၼ်တရပၸ်ၸယေၼ ပၸ်ၸယေႃ။ 
မၼေႃꩪႃတု တံ သမ်ပယုတ်တၵႃ ၸ ꩪမ်မႃ မၼေႃဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢၼၼ်တရပၸ်ၸယေၼ ပၸ်ၸယေႃ။

ၵႃယဝိၺ်ၺႃꧣꩪႃတု တံ သမ်ပယုတ်တၵႃ ၸ ꩪမ်မႃ မၼေႃꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢၼၼ်တရပၸ်ၸယေၼ ပၸ်ၸယေႃ။ 
မၼေႃꩪႃတု တံ သမ်ပယုတ်တၵႃ ၸ ꩪမ်မႃ မၼေႃဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢၼၼ်တရပၸ်ၸယေၼ ပၸ်ၸယေႃ။

ပုရိမႃ ပုရိမႃ ၵုသလႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ၵုသလႃၼံ ꩪမ်မႃၼံ  ဢၼၼ်တရပၸ်ၸယေၼ ပၸ်ၸယေႃ။
ပုရိမႃ ပုရိမႃ ၵုသလႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ဢၿ်ယႃၵတႃၼံ ꩪမ်မႃၼံ  ဢၼၼ်တရပၸ်ၸယေၼ ပၸ်ၸယေႃ။
ပုရိမႃ ပုရိမႃ ဢၵုသလႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ဢၵုသလႃၼံ ꩪမ်မႃၼံ  ဢၼၼ်တရပၸ်ၸယေၼ ပၸ်ၸယေႃ။
ပုရိမႃ ပုရိမႃ ဢၵုသလႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ဢၿ်ယႃၵတႃၼံ ꩪမ်မႃၼံ  ဢၼၼ်တရပၸ်ၸယေၼ ပၸ်ၸယေႃ။
ပုရိမႃ ပုရိမႃ ဢၿ်ယႃၵတႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ဢၿ်ယႃၵတႃၼံ ꩪမ်မႃၼံ  ဢၼၼ်တရပၸ်ၸယေၼ ပၸ်ၸယေႃ။
ပုရိမႃ ပုရိမႃ ဢၿ်ယႃၵတႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ၵုသလႃၼံ ꩪမ်မႃၼံ  ဢၼၼ်တရပၸ်ၸယေၼ ပၸ်ၸယေႃ။
ပုရိမႃ ပုရိမႃ ဢၿ်ယႃၵတႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ဢၵုသလႃၼံ ꩪမ်မႃၼံ  ဢၼၼ်တရပၸ်ၸယေၼ ပၸ်ၸယေႃ။

ယေသံ ယေသံ ꩪမ်မႃၼံ ဢၼၼ်တရႃ ယေ ယေ ꩪမ်မႃ ဢုပ်ပꩡ်ꩡၼ်တိ ၸိတ်တၸေတသိၵႃ ꩪမ်မႃ၊ တေ တေ ꩪမ်မႃ တေသံ တေသံ ꩪမ်မႃၼံ ဢၼၼ်တရပၸ်ၸယေၼ ပၸ်ၸယေႃ။

၅။သမၼၼ်တရ ပၸ်ၸယေႃတိ 
ၸၵ်ၶုဝိၺ်ၺႃꧣꩪႃတု တံ သမ်ပယုတ်တၵႃ ၸ ꩪမ်မႃ မၼေႃꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ သမၼၼ်တရပၸ်ၸယေၼ ပၸ်ၸယေႃ။ 
မၼေႃꩪႃတု တံ သမ်ပယုတ်တၵႃ ၸ ꩪမ်မႃ မၼေႃဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ သမၼၼ်တရပၸ်ၸယေၼ ပၸ်ၸယေႃ။

သေႃတဝိၺ်ၺႃꧣꩪႃတု တံ သမ်ပယုတ်တၵႃ ၸ ꩪမ်မႃ မၼေႃꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ သမၼၼ်တရပၸ်ၸယေၼ ပၸ်ၸယေႃ။
မၼေႃꩪႃတု တံ သမ်ပယုတ်တၵႃ ၸ ꩪမ်မႃ မၼေႃဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ သမၼၼ်တရပၸ်ၸယေၼ ပၸ်ၸယေႃ။

ꧠႃၼဝိၺ်ၺႃꧣꩪႃတု တံ သမ်ပယုတ်တၵႃ ၸ ꩪမ်မႃ မၼေႃꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ သမၼၼ်တရပၸ်ၸယေၼ ပၸ်ၸယေႃ။
မၼေႃꩪႃတု တံ သမ်ပယုတ်တၵႃ ၸ ꩪမ်မႃ မၼေႃဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ သမၼၼ်တရပၸ်ၸယေၼ ပၸ်ၸယေႃ။

ꩡိဝ်ႁႃဝိၺ်ၺႃꧣꩪႃတု တံ သမ်ပယုတ်တၵႃ ၸ ꩪမ်မႃ မၼေႃꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ သမၼၼ်တရပၸ်ၸယေၼ ပၸ်ၸယေႃ။
မၼေႃꩪႃတု တံ သမ်ပယုတ်တၵႃ ၸ ꩪမ်မႃ မၼေႃဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ သမၼၼ်တရပၸ်ၸယေၼ ပၸ်ၸယေႃ။

ၵႃယဝိၺ်ၺႃꧣꩪႃတု တံ သမ်ပယုတ်တၵႃ ၸ ꩪမ်မႃ မၼေႃꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ သမၼၼ်တရပၸ်ၸယေၼ ပၸ်ၸယေႃ။
မၼေႃꩪႃတု တံ သမ်ပယုတ်တၵႃ ၸ ꩪမ်မႃ မၼေႃဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ သမၼၼ်တရပၸ်ၸယေၼ ပၸ်ၸယေႃ။

ပုရိမႃ ပုရိမႃ ၵုသလႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ၵုသလႃၼံ ꩪမ်မႃၼံ  သမၼၼ်တရပၸ်ၸယေၼ ပၸ်ၸယေႃ။
ပုရိမႃ ပုရိမႃ ၵုသလႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ဢၿ်ယႃၵတႃၼံ ꩪမ်မႃၼံ  သမၼၼ်တရပၸ်ၸယေၼ ပၸ်ၸယေႃ။
ပုရိမႃ ပုရိမႃ ဢၵုသလႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ဢၵုသလႃၼံ ꩪမ်မႃၼံ  သမၼၼ်တရပၸ်ၸယေၼ ပၸ်ၸယေႃ။
ပုရိမႃ ပုရိမႃ ဢၵုသလႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ဢၿ်ယႃၵတႃၼံ ꩪမ်မႃၼံ  သမၼၼ်တရပၸ်ၸယေၼ ပၸ်ၸယေႃ။
ပုရိမႃ ပုရိမႃ ဢၿ်ယႃၵတႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ဢၿ်ယႃၵတႃၼံ ꩪမ်မႃၼံ  သမၼၼ်တရပၸ်ၸယေၼ ပၸ်ၸယေႃ။ ပုရိမႃ ပုရိမႃ ဢၿ်ယႃၵတႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ၵုသလႃၼံ ꩪမ်မႃၼံ  သမၼၼ်တရပၸ်ၸယေၼ ပၸ်ၸယေႃ။
ပုရိမႃ ပုရိမႃ ဢၿ်ယႃၵတႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ဢၵုသလႃၼံ ꩪမ်မႃၼံ  သမၼၼ်တရပၸ်ၸယေၼ ပၸ်ၸယေႃ။

ယေသံ ယေသံ ꩪမ်မႃၼံ သမၼၼ်တရႃ ယေ ယေ ꩪမ်မႃ ဢုပ်ပꩡ်ꩡၼ်တိ ၸိတ်တၸေတသိၵႃ ꩪမ်မႃ၊ တေ တေ ꩪမ်မႃ တေသံ တေသံ ꩪမ်မႃၼံ သမၼၼ်တရပၸ်ၸယေၼ ပၸ်ၸယေႃ။

၆။သႁꩡႃတ ပၸ်ၸယေႃတိ
ၸတ်တႃရေႃ ၶၼ်ꩪႃ ဢရူပိၼေႃ ဢၺ်ၺမၺ်ၺံ သႁꩡႃတပၸ်ၸယေၼ ပၸ်ၸယေႃ။
ၸတ်တရေႃ မႁႃꧤူတႃ ဢၺ်ၺမၺ်ၺံ သႁꩡႃတပၸ်ၸယေၼ ပၸ်ၸယေႃ။
ဢေၢၵ်ၵၼ်တိၵ်ၶꧣေ ၼႃမရူပံ ဢၺ်ၺမၺ်ၺံ သႁꩡႃတပၸ်ၸယေၼ ပၸ်ၸယေႃ။
ၸိတ်တၸေတသိၵႃ ꩪမ်မႃ ၸိတ်တသမုꩦ်ꩧႃၼံ ရူပႃၼံ သႁꩡႃတပၸ်ၸယေၼ ပၸ်ၸယေႃ။
မႁႃꧤူတႃ ဢုပႃၻႃရူပႃၼံ သႁꩡႃတပၸ်ၸယေၼ ပၸ်ၸယေႃ။

ရူပိၼေႃ ꩪမ်မႃ ဢရူပီၼံ ꩪမ်မႃၼံ ဢိၺ်ၸိၵႃလေ သႁꩡႃတပၸ်ၸယေၼ ပၸ်ၸယေႃ၊ ၵိၺ်ၵႃလေ ၼ သႁꩡႃတပၸ်ၸယေၼ ပၸ်ၸယေႃ။

၇။ဢၺ်ၺမၺ်ၺ ပၸ်ၸယေႃတိ
ၸတ်တႃရေႃ ၶၼ်ꩪႃ ဢရူပိၼေႃ ဢၺ်ၺမၺ်ၺပၸ်ၸယေၼ ပၸ်ၸယေႃ။
ၸတ်တရေႃ မႁႃꧤူတႃ ဢၺ်ၺမၺ်ၺပၸ်ၸယေၼ ပၸ်ၸယေႃ။
ဢေၢၵ်ၵၼ်တိၵ်ၶꧣေ ၼႃမရူပံ ဢၺ်ၺမၺ်ၺပၸ်ၸယေၼ ပၸ်ၸယေႃ။

၈။ၼိသ်သယပၸ်ၸယေႃတိ
ၸတ်တႃရေႃ ၶၼ်ꩪႃ ဢရူပိၼေႃ ဢၺ်ၺမၺ်ၺံ ၼိသ်သယပၸ်ၸယေၼ ပၸ်ၸယေႃ။
ၸတ်တရေႃ မႁႃꧤူတႃ ဢၺ်ၺမၺ်ၺံ ၼိသ်သယပၸ်ၸယေၼ ပၸ်ၸယေႃ။
ဢေၢၵ်ၵၼ်တိၵ်ၶꧣေ ၼႃမရူပံ ဢၺ်ၺမၺ်ၺံ ၼိသ်သယပၸ်ၸယေၼ ပၸ်ၸယေႃ။ 
ၸိတ်တၸေတသိၵႃ ꩪမ်မႃ ၸိတ်တသမုꩦ်ꩧႃၼံ ရူပႃၼံ ၼိသ်သယပၸ်ၸယေၼ ပၸ်ၸယေႃ။
မႁႃꧤူတႃ ဢုပႃၻႃရူပႃၼံ ၼိသ်သယပၸ်ၸယေၼ ပၸ်ၸယေႃ။

ၸၵ်ၶႃယတၼံ ၸၵ်ၶုဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ၼိသ်သယပၸ်ၸယေၼ ပၸ်ၸယေႃ။
သေႃတႃယတၼံ ၸၵ်ၶုဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ၼိသ်သယပၸ်ၸယေၼ ပၸ်ၸယေႃ။
ꧠႃၼႃယတၼံ ၸၵ်ၶုဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ၼိသ်သယပၸ်ၸယေၼ ပၸ်ၸယေႃ။
ꩡိဝ်ႁႃယတၼံ ၸၵ်ၶုဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ၼိသ်သယပၸ်ၸယေၼ ပၸ်ၸယေႃ။
ၵႃယႃယတၼံ ၸၵ်ၶုဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ၼိသ်သယပၸ်ၸယေၼ ပၸ်ၸယေႃ။

ယံ ရူပံ ၼိသ်သႃယ မၼေႃꩪႃတု ၸ မၼေႃဝိၺ်ၺႃꧣꩪႃတု ၸ ဝတ်တၼ်တိ၊ တံ ရူပံ မၼေႃꩪႃတု ၸ မၼေႃဝိၺ်ၺႃꧣꩪႃတုယႃ ၸ တံ သမုꩦ်ꩧႃၼႃၼၺ်ၸ ꩪမ်မႃၼံ ၼိသ်သယပၸ်ၸယေၼ ပၸ်ၸယေႃ။

၉။ဢုပၼိသ်သယပၸ်ၸယေႃတိ
ပုရိမႃ ပုရိမႃ ၵုသလႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ၵုသလႃၼံ ꩪမ်မႃၼံ ဢုပၼိသ်သယပၸ်ၸယေၼ ပၸ်ၸယေႃ။
ပုရိမႃ ပုရိမႃ ၵုသလႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ဢၵုသလႃၼံ ꩪမ်မႃၼံ ၵေသၺ်ၸိ ဢုပၼိသ်သယပၸ်ၸယေၼ ပၸ်ၸယေႃ။
ပုရိမႃ ပုရိမႃ ၵုသလႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ဢၿ်ယႃၵတႃၼံ ꩪမ်မႃၼံ ဢုပၼိသ်သယပၸ်ၸယေၼ ပၸ်ၸယေႃ။

ပုရိမႃ ပုရိမႃ ဢၵုသလႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ဢၵုသလႃၼံ ꩪမ်မႃၼံ ဢုပၼိသ်သယပၸ်ၸယေၼ ပၸ်ၸယေႃ။
ပုရိမႃ ပုရိမႃ ဢၵုသလႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ၵုသလႃၼံ ꩪမ်မႃၼံ ၵေသၺ်ၸိ ဢုပၼိသ်သယပၸ်ၸယေၼ ပၸ်ၸယေႃ။
ပုရိမႃ ပုရိမႃ ဢၵုသလႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ဢၿ်ယႃၵတႃၼံ ꩪမ်မႃၼံ ဢုပၼိသ်သယပၸ်ၸယေၼ ပၸ်ၸယေႃ။

ပုရိမႃ ပုရိမႃ ဢၿ်ယႃၵတႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ဢၿ်ယႃၵတႃၼံ ꩪမ်မႃၼံ ဢုပၼိသ်သယပၸ်ၸယေၼ ပၸ်ၸယေႃ။
ပုရိမႃ ပုရိမႃ ဢၿ်ယႃၵတႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ၵုသလၼံ ꩪမ်မႃၼံ ဢုပၼိသ်သယပၸ်ၸယေၼ ပၸ်ၸယေႃ။
ပုရိမႃ ပုရိမႃ ဢၿ်ယႃၵတႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ဢၵုသလၼံ ꩪမ်မႃၼံ ဢုပၼိသ်သယပၸ်ၸယေၼ ပၸ်ၸယေႃ။

ဢုတု ꧤေႃꩡၼမ်ပိ ဢုပၼိသ်သယပၸ်ၸယေၼ ပၸ်ၸယေႃ။
ပုၷ်ၷလေႃပိ ဢုပၼိသ်သယပၸ်ၸယေၼ ပၸ်ၸယေႃ။
သေၼႃသၼမ်ပိ ဢုပၼိသ်သယပၸ်ၸယေၼ ပၸ်ၸယေႃ။

၁၀။ပုရေꩡႃတ ပၸ်ၸယေႃတိ
ၸၵ်ၶႃယတၼံ ၸၵ်ၶုဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ပုရေꩡႃတပၸ်ၸယေၼ ပၸ်ၸယေႃ။
သေႃတႃယတၼံ ၸၵ်ၶုဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ပုရေꩡႃတပၸ်ၸယေၼ ပၸ်ၸယေႃ။
ꧠႃၼႃယတၼံ ၸၵ်ၶုဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ပုရေꩡႃတပၸ်ၸယေၼ ပၸ်ၸယေႃ။
ꩡိဝ်ႁႃယတၼံ ၸၵ်ၶုဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ပုရေꩡႃတပၸ်ၸယေၼ ပၸ်ၸယေႃ။
ၵႃယႃယတၼံ ၸၵ်ၶုဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ပုရေꩡႃတပၸ်ၸယေၼ ပၸ်ၸယေႃ။

ရူပႃယတၼံ ၸၵ်ၶုဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ပုရေꩡႃတပၸ်ၸယေၼ ပၸ်ၸယေႃ။
သၻ်ၻႃယတၼံ သေႃတဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ပုရေꩡႃတပၸ်ၸယေၼ ပၸ်ၸယေႃ။ 
ၷၼ်ꩪႃယတၼံ ꧠႃၼဝိၺ်ၺႃၼꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ပုရေꩡႃတပၸ်ၸယေၼ ပၸ်ၸယေႃ။
ရသႃယတၼံ ꩡိဝ်ႁႃဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ပုရေꩡႃတပၸ်ၸယေၼ ပၸ်ၸယေႃ။
ၽေႃꩦ်ꩧၿ်ၿႃယတၼံ ၵႃယဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ပုရေꩡႃတပၸ်ၸယေၼ ပၸ်ၸယေႃ။

ရူပႃယတၼံ သၻ်ၻႃယတၼံ ၷၼ်ꩪႃယတၼံ ရသႃယတၼံ ၽေႃꩦ်ꩧၿ်ၿႃယတၼံ မၼေႃꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ပုရေꩡႃတပၸ်ၸယေၼ ပၸ်ၸယေႃ။
ယံ ရူပံ ၼိသ်သႃယ မၼေႃꩪႃတု ၸ မၼေႃဝိၺ်ၺႃꧣꩪႃတု ၸ ဝတ်တၼ်တိ၊ တံ ရူပံ မၼေႃꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ပုရေꩡႃတပၸ်ၸယေၼ ပၸ်ၸယေႃ။
မၼေႃဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ၵိၺ်ၸိၵႃလေ ပုရေꩡႃတပၸ်ၸယေၼ ပၸ်ၸယေႃ။ ၵိၺ်ၸိၵႃလေ ၼ ပုရေꩡႃတပၸ်ၸယေၼ ပၸ်ၸယေႃ။

၁၁။ပၸ်ꧡႃꩡႃတပၸ်ၸယေႃတိ
ပၸ်ꧡႃꩡႃတႃ ၸိတ်တၸေတသိၵႃ ꩪမ်မႃ ပုရေꩡႃတသ်သ ဢိမသ်သ ၵႃယသ်သ ပၸ်ꧡႃꩡႃပၸ်ၸယေၼ ပၸ်ၸယေႃ။

၁၂။ဢႃသေဝၼပၸ်ၸယေႃတိ
ပုရိမႃ ပုရိမႃ ၵုသလႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ၵုသလႃၼံ ꩪမ်မႃၼံ ဢုပၼိသ်သယပၸ်ၸယေၼ ပၸ်ၸယေႃ။
ပုရိမႃ ပုရိမႃ ဢၵုသလႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ဢၵုသလႃၼံ ꩪမ်မႃၼံ ဢုပၼိသ်သယပၸ်ၸယေၼ ပၸ်ၸယေႃ။
ပုရိမႃ ပုရိမႃ ၵိရိယၢၿ်ယႃၵတႃ ꩪမ်မႃ ပၸ်ꧡိမႃၼံ ပၸ်ꧡိမႃၼံ ၵိရိယၢၿ်ယႃၵတႃၼံ ꩪမ်မႃၼံ ဢုပၼိသ်သယပၸ်ၸယေၼ ပၸ်ၸယေႃ။

၁၃။ၵမ်မပၸ်ၸယေႃတိ
ၵုသလႃၵုသလံ ၵမ်မံ ဝိပႃၵႃၼံ ၶၼ်ꩪႃၼံ ၵꩦတ်တႃ ၸ ရူပႃၼံ ၵမ်မပၸ်ၸယေၼ ပၸ်ၸယေႃ။
ၸေတၼႃ သမ်ပယုတ်တၵႃၼံ ꩪမ်မႃၼံ တံ သမုꩦ်ꩧႃၼႃၼၺ်ၸ ရူပႃၼံ ၵမ်မပၸ်ၸယေၼ ပၸ်ၸယေႃ။

၁၄။ဝိပႃၵပၸ်ၸယေႃတိ
ဝိပႃၵႃၸတ်တႃရေႃ ၶၼ်ꩪႃ ဢရူပိၼေႃ ဢၺ်ၺမၺ်ၺံ ဝိပႃၵပၸ်ၸယေၼ ပၸ်ၸယေႃ။

၁၅။ဢႃႁႃရ ပၸ်ၸယေႃတိ
ၵၿꩮီၵႃရေႃ ဢႃႁႃရေႃ ဢိမသ်သ ၵႃယသ်သ ဢႃႁႃရပၸ်ၸယေၼ ပၸ်ၸယေႃ။

၁၆။ဢိၼ်ၻရိယပၸ်ၸယေႃတိ
ၸၵ်ၶုၼ်ၻရိယံ ၸၵ်ၶုဝိၺ်ၺႃꧣꩪႃတုယႃ တံ သမ်ပယုတ်တၵႃၼၺ်ၸ ꩪမ်မႃၼံ ဢိၼ်ၻရိယပၸ်ၸယေၼ ပၸ်ၸယေႃ။
သေႃတိၼ်ၻရိယံ သေႃတဝိၺ်ၺႃꧣꩪႃတုယႃ တံ သမ်ပယုတ်တၵႃၼၺ်ၸ ꩪမ်မႃၼံ ဢိၼ်ၻရိယပၸ်ၸယေၼ ပၸ်ၸယေႃ။
ꧠႃၼိၼ်ၻရိယံ ꧠႃၼဝိၺ်ၺႃꧣꩪႃတုယႃ တံ သမ်ပယုတ်တၵႃၼၺ်ၸ ꩪမ်မႃၼံ ဢိၼ်ၻရိယပၸ်ၸယေၼ ပၸ်ၸယေႃ။
ꩡိဝ်ႁိၼ်ၻရိယံ ꩡိဝ်ႁႃဝိၺ်ၺႃꧣꩪႃတုယႃ တံ သမ်ပယုတ်တၵႃၼၺ်ၸ ꩪမ်မႃၼံ ဢိၼ်ၻရိယပၸ်ၸယေၼ ပၸ်ၸယေႃ။
ၵႃယိၼ်ၻရိယံ ၵႃယဝိၺ်ၺႃꧣꩪႃတုယႃ တံ သမ်ပယုတ်တၵႃၼၺ်ၸ ꩪမ်မႃၼံ ဢိၼ်ၻရိယပၸ်ၸယေၼ ပၸ်ၸယေႃ။

ရူပꩡီဝိတိၼ်ၻရိယံ ၵꩦတ်တႃရူပႃၼံ ဢိၼ်ၻရိယပၸ်ၸယေၼ ပၸ်ၸယေႃ။
ဢရူပိၼေႃ ဢိၼ်ၻရိယႃ သမ်ပယုတ်တၵႃၼံ ꩪမ်မႃၼံ တံ သမုꩦ်ꩧႃၼႃၼၺ်ၸ ရူပႃၼံ ဢိၼ်ၻရိယပၸ်ၸယေၼ ပၸ်ၸယေႃ။

၁၇။ꧢႃၼ ပၸ်ၸယေႃတိ
ꧢႃၼင်ၷႃၼိ ꧢႃၼသမ်ပယုတ်တၵႃၼံ ꩪမ်မႃၼံ တံ သမုꩦ်ꩧႃၼႃၼၺ်ၸ ရူပႃၼံ ꧢႃၼပၸ်ၸယေၼ ပၸ်ၸယေႃ။

၁၈။မၷ်ၷ ပၸ်ၸယေႃတိ
မၷ်ၷင်ၵႃၼိ မၷ်ၷသမ်ပယုတ်တၵႃၼံ ꩪမ်မႃၼံ တံ သမုꩦ်ꩧႃၼႃၼၺ်ၸ ရူပႃၼံ မၷ်ၷပၸ်ၸယေၼ ပၸ်ၸယေႃ။

၁၉။သမ်ပယုတ်တ ပၸ်ၸယေႃတိ
ၸတ်တႃရေႃ ၶၼ်ꩪႃ ဢရူပိၼေႃ ဢၺ်ၺမၺ်ၺံ သမ်ပယုတ်တပၸ်ၸယေၼ ပၸ်ၸယေႃ။

၂၀။ဝိပ်ပယုတ်တ ပၸ်ၸယေႃတိ
ရူပိၼေႃ ꩪမ်မႃ ဢရူပီၼံ ꩪမ်မႃၼံ ဝိပ်ပယုတ်တပၸ်ၸယေၼ ပၸ်ၸယေႃ။
ဢရူပိၼေႃ ꩪမ်မႃ ရူပီၼံ ꩪမ်မႃၼံ ဝိပ်ပယုတ်တပၸ်ၸယေၼ ပၸ်ၸယေႃ။

၂၁။ဢတ်ထိပၸ်ၸယေႃတိ
ၸတ်တႃရေႃ ၶၼ်ꩪႃ ဢရူပိၼေႃ ဢၺ်ၺမၺ်ၺံ ဢတ်ထိပၸ်ၸယေၼ ပၸ်ၸယေႃ။
ၸတ်တရေႃ မႁႃꧤူတႃ ဢၺ်ၺမၺ်ၺံ ဢတ်ထိပၸ်ၸယေၼ ပၸ်ၸယေႃ။
ဢေၢၵ်ၵၼ်တိၵ်ၶꧣေ ၼႃမရူပံ ဢၺ်ၺမၺ်ၺံ ဢတ်ထိပၸ်ၸယေၼ ပၸ်ၸယေႃ။ 
ၸိတ်တၸေတသိၵႃ ꩪမ်မႃ ၸိတ်တသမုꩦ်ꩧႃၼံ ရူပႃၼံ ဢတ်ထိပၸ်ၸယေၼ ပၸ်ၸယေႃ။
မႁႃꧤူတႃ ဢုပႃၻႃရူပႃၼံ ဢတ်ထိပၸ်ၸယေၼ ပၸ်ၸယေႃ။

ၸၵ်ၶႃယတၼံ ၸၵ်ၶုဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢတ်ထိပၸ်ၸယေၼ ပၸ်ၸယေႃ။
သေႃတႃယတၼံ ၸၵ်ၶုဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢတ်ထိပၸ်ၸယေၼ ပၸ်ၸယေႃ။
ꧠႃၼႃယတၼံ ၸၵ်ၶုဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢတ်ထိပၸ်ၸယေၼ ပၸ်ၸယေႃ။
ꩡိဝ်ႁႃယတၼံ ၸၵ်ၶုဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢတ်ထိပၸ်ၸယေၼ ပၸ်ၸယေႃ။
ၵႃယႃယတၼံ ၸၵ်ၶုဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢတ်ထိပၸ်ၸယေၼ ပၸ်ၸယေႃ။

ရူပႃယတၼံ ၸၵ်ၶုဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢတ်ထိပၸ်ၸယေၼ ပၸ်ၸယေႃ။
သၻ်ၻႃယတၼံ သေႃတဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢတ်ထိပၸ်ၸယေၼ ပၸ်ၸယေႃ။
ၷၼ်ꩪႃယတၼံ ꧠႃၼဝိၺ်ၺႃၼꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢတ်ထိပၸ်ၸယေၼ ပၸ်ၸယေႃ။
ရသႃယတၼံ ꩡိဝ်ႁႃဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢတ်ထိပၸ်ၸယေၼ ပၸ်ၸယေႃ။
ၽေႃꩦ်ꩧၿ်ၿႃယတၼံ ၵႃယဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢတ်ထိပၸ်ၸယေၼ ပၸ်ၸယေႃ။

ရူပႃယတၼံ သၻ်ၻႃယတၼံ ၷၼ်ꩪႃယတၼံ ရသႃယတၼံ ၽေႃꩦ်ꩧၿ်ၿႃယတၼံ မၼေႃꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢတ်ထိပၸ်ၸယေၼ ပၸ်ၸယေႃ။
ယံ ရူပံ ၼိသ်သႃယ မၼေႃꩪႃတု ၸ မၼေႃဝိၺ်ၺႃꧣꩪႃတု ၸ ဝတ်တၼ်တိ၊ တံ ရူပံ မၼေႃꩪႃတု ၸ မၼေႃဝိၺ်ၺႃꧣꩪႃတုယႃ ၸ တံ သမုꩦ်ꩧႃၼႃၼၺ်ၸ ꩪမ်မႃၼံ ဢတ်ထိပၸ်ၸယေၼ ပၸ်ၸယေႃ။

၂၂။ၼတ်ထိပၸ်ၸယေႃတိ
သမၼၼ်တရၼိရုၻ်ꩪႃ ၸိတ်တၸေတသိၵႃ ꩪမ်မႃ ပꩦုပ်ပၼ်ၼႃၼံ ၸိတ်တၸေတသိၵႃၼံ ꩪမ်မႃၼံ ၼတ်ထိပၸ်ၸယေၼ ပၸ်ၸယေႃ။

၂၃။ဝိၷတပၸ်ၸယေႃတိ
သမၼၼ်တရဝိၵတႃ ၸိတ်တၸေတသိၵႃ ꩪမ်မႃ ပꩦုပ်ပၼ်ၼႃၼံ ၸိတ်တၸေတသိၵႃၼံ ꩪမ်မႃၼံ ဝိၷတပၸ်ၸယေၼ ပၸ်ၸယေႃ။

၂၄။ဢဝိၷတပၸ်ၸယေႃတိ
ၸတ်တႃရေႃ ၶၼ်ꩪႃ ဢရူပိၼေႃ ဢၺ်ၺမၺ်ၺံ ဢဝိၷတပၸ်ၸယေၼ ပၸ်ၸယေႃ။
ၸတ်တရေႃ မႁႃꧤူတႃ ဢၺ်ၺမၺ်ၺံ ဢဝိၷတပၸ်ၸယေၼ ပၸ်ၸယေႃ။
ဢေၢၵ်ၵၼ်တိၵ်ၶꧣေ ၼႃမရူပံ ဢၺ်ၺမၺ်ၺံ ဢဝိၷတပၸ်ၸယေၼ ပၸ်ၸယေႃ။
ၸိတ်တၸေတသိၵႃ ꩪမ်မႃ ၸိတ်တသမုꩦ်ꩧႃၼံ ရူပႃၼံ ဢဝိၷတပၸ်ၸယေၼ ပၸ်ၸယေႃ။
မႁႃꧤူတႃ ဢုပႃၻႃရူပႃၼံ ဢဝိၷတပၸ်ၸယေၼ ပၸ်ၸယေႃ။

ၸၵ်ၶႃယတၼံ ၸၵ်ၶုဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢဝိၷတပၸ်ၸယေၼ ပၸ်ၸယေႃ။
သေႃတႃယတၼံ ၸၵ်ၶုဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢဝိၷတပၸ်ၸယေၼ ပၸ်ၸယေႃ။
ꧠႃၼႃယတၼံ ၸၵ်ၶုဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢဝိၷတပၸ်ၸယေၼ ပၸ်ၸယေႃ။
ꩡိဝ်ႁႃယတၼံ ၸၵ်ၶုဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢဝိၷတပၸ်ၸယေၼ ပၸ်ၸယေႃ။
ၵႃယႃယတၼံ ၸၵ်ၶုဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢဝိၷတပၸ်ၸယေၼ ပၸ်ၸယေႃ။

ရူပႃယတၼံ ၸၵ်ၶုဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢဝိၷတပၸ်ၸယေၼ ပၸ်ၸယေႃ။
သၻ်ၻႃယတၼံ သေႃတဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢဝိၷတပၸ်ၸယေၼ ပၸ်ၸယေႃ။
ၷၼ်ꩪႃယတၼံ ꧠႃၼဝိၺ်ၺႃၼꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢဝိၷတပၸ်ၸယေၼ ပၸ်ၸယေႃ။
ရသႃယတၼံ ꩡိဝ်ႁႃဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢဝိၷတပၸ်ၸယေၼ ပၸ်ၸယေႃ။
ၽေႃꩦ်ꩧၿ်ၿႃယတၼံ ၵႃယဝိၺ်ၺႃꧣꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢဝိၷတပၸ်ၸယေၼ ပၸ်ၸယေႃ။

ရူပႃယတၼံ သၻ်ၻႃယတၼံ ၷၼ်ꩪႃယတၼံ ရသႃယတၼံ ၽေႃꩦ်ꩧၿ်ၿႃယတၼံ မၼေႃꩪႃတုယႃ တံ သမုꩦ်ꩧႃၼႃၼၺ်ၸ ꩪမ်မႃၼံ ဢဝိၷတပၸ်ၸယေၼ ပၸ်ၸယေႃ။
ယံ ရူပံ ၼိသ်သႃယ မၼေႃꩪႃတု ၸ မၼေႃဝိၺ်ၺႃꧣꩪႃတု ၸ ဝတ်တၼ်တိ၊ တံ ရူပံ မၼေႃꩪႃတု ၸ မၼေႃဝိၺ်ၺႃꧣꩪႃတုယႃ ၸ တံ သမုꩦ်ꩧႃၼႃၼၺ်ၸ ꩪမ်မႃၼံ ဢဝိၷတပၸ်ၸယေၼ ပၸ်ၸယေႃ။